Referat af bestyrelsesmøde den 16. august 2023.

Fremmødte:

Hans Jørgen Andersen

Rune Borup

Andreas Droob Kristensen (referent)

Cecilie Madsen

Fraværende:

Frederik Goltz Kjær

* **DPO Advisor**

*Foreningen har modtaget en faktura fra EG vedr. betaling for en databeskyttelsesretlig ydelse - primært dokumentation for overholdelse af de databeskyttelsesretlige regler - som bl.a. består af et GDPR-modul til ProBo. Bestyrelsen er ikke fuldstændig afklaret med, hvad ydelsen består i, men ydelsen er angiveligt aftalt i 2021. Fakturaen betales, men Andreas undersøger, hvad det er, foreningen betaler for, og tager evt. kontakt til relevante parter for yderligere afklaring herom.*

* **Altansagen**

*Carsten (advokat) skal informeres om forløbet, som bestyrelsen har modtaget fra Lea (39, 4. tv). Bestyrelsen beslutter at gå videre med stævningen. Hans forestår kontakten med Carsten.*

* **Vedligeholdelsesplan.**

*Det drøftes, hvordan vedligeholdelsesplanen skal udføres. Det besluttes, at Cecilie tager kontakt til Morten Seierøe (som tidligere har været tilknyttet flere byggeprojekter i foreningen) for at høre, om han kan være behjælpelig med at udføre det arbejde, der fremgår af seneste tilstandsrapport, samt udarbejde en ny vedligeholdelsesplan. I den forbindelse bliver der også taget kontakt til administrator mhp. at afklare eventuelle lovkrav til vedligeholdelsesplan mv.*

* **Samarbejdet med administrationen – hvordan og hvem gør hvad?**

*Det besluttes, at administrator inviteres med til næste bestyrelsesmøde, hvor bestyrelsen med administrator vil drøfte, hvilke ydelser, foreningen i øjeblikket betaler for, og hvilke ydelser, som foreningen eventuelt gerne vil tilkøbe. Det besluttes, at Cecilie inviterer administrator med til næste bestyrelsesmøde og informerer om, hvad mødet vil gå ud på.*

* **AirBnB**

*Det drøftes, om det er/skal være muligt at korttidsudleje sin andelslejlighed i foreningen. Der fremgår ikke noget om korttidsudlejning (f.eks. AirBnB) af foreningens vedtægter, men umiddelbart er det bestyrelsens opfattelse, at selvom det ikke fremgår af vedtægterne, vil hver enkelt anmodning om korttidsudlejning fra en andelshaver kræve bestyrelsens godkendelse. Bestyrelsen beslutter på den baggrund, at før regler om korttidsudlejning evt. indføres i vedtægterne, vil ovenstående godkendelsesprocedure gælde i en prøveperiode frem til næste generalforsamling, hvor korttidsudlejning og erfaringerne hermed kan drøftes med andelshaverne. På en konkret forespørgsel blev det besluttet at godkende korttidsudlejning hos Hans i Brohusgade 1B, 4.*

* **Sokkel til dørtrin i Jatak**

*Rune tager kontakt til en murer.*

Næste bestyrelsesmøde afholdes onsdag den 11. oktober 2023 kl. 18:30.